### 8.     Beslutning om et projekt i Gørlev lokalområde i 'Få det Fikset' pulje

**Åbent**

Sagsnr.: 326-2019-1458        J.nr.: 20.00.00           Dokumentnr.:
326-2021-115542

**Sagstype**

Beslutning

**Resume og sagens baggrund**

Kommunalbestyrelsen har afsat 12 mio. kr. til ’Få det
Fikset’ initiativer. Rammerne for initiativerne blev formidlet i 2019 til de 22
byer over 200 indbyggere. De forskellige byer arbejder via aktionsgrupper med
indsatser/initiativer. På mødet forelægges det femte initiativ i Gørlev
lokalområde, naturpark Gateway/legeplads i [adresse], med henblik på beslutning
om frigivelse af midler til forslaget.

Administrationen har i forhold til forslaget forholdt sig
til aktionsgruppens beskrivelse af gennemførsel og de krav som har ligget til
grund for ’Få det Fikset’ projektet.

**Indstillinger**

Direktøren indstiller,

1.
at ansøgningen godkendes med en rammebevilling på i alt 250.000 kr. til
etablering af Naturpark Gateway / legeplads i Gørlev (Ilebjerg 4)

og

2.
omkostninger til tømning af 2 skraldespande på arealet indgår i [adresse] og
Freddy Hermansen drift

**Behandling**

Økonomiudvalg, kommunalbestyrelse

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene – ’Få det Fikset ’-puljen. Der er i alt
afsat 14 mio. kr. fordelt med to mio. kr. til byer under 200 indbyggere og
landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at
    puljen skal anvendes til investeringer i anlæg og by-inventar, der enten
ikke findes i dag eller som skal ændres/udvides. Og uanset formål skal
anvendelsen være rettet mod det offentlige rum.

at     der
skal etableres en demokratisk proces i hvert lokalsamfund. Og det enkelte
lokalsamfund indstiller projekterne til kommunen med endelig godkendelse i
økonomiudvalg og kommunalbestyrelse.

De konkrete ansøgninger fra Gørlev området:

[adresse] har holdt borgermøde den 4. november 2020,
hvor de projekter, som aktions-gruppen i Gørlev har valgt at prioritere, blev
præsenteret for de fremmødte borgere. Følgende projekter blev godkendt på
mødet:

1.               [adresse]

2.               Stig Dam have

3.               Julebelysning i Gørlev

4.               Rekreativt område ved [adresse]

5.               Naturpark Gateway/legeplads i [adresse]

Projekterne med Flagallé, Stig Dam have og
julebelysning i Gørlev blev godkendt af kommunalbestyrelsen i marts 2021.
Efterfølgende blev de to delprojekter, krible krable bro og sheltere godkendt
af kommunalbestyrelsen i april 2021.

Aktionsgruppen er nu så langt med materialet til det næste
projekt, at man også søger om godkendelse af dette i økonomiudvalg og kommunalbestyrelse.

*Naturpark gateway / legeplads i [adresse] er en l*egeplads
/ aktivitetsplads for 2-9 årige i

samarbejde med [adresse] samt lokale skoler og
daginstitutioner. Se bilag

*Drift og vedligeholdelse*

Gørlev og omegns lokalråd står for drift og vedligehold
bl.a. græsslåning, rengøring på arealet, opsyn, tilse grønne områder mv.
Lokalrådet vil varetage vedligeholdelse af græsareal med

kommunens kommende grejtrailer.

Kalundborg Kommune forventes fortsat at klippe hækken som de
gør i dag og bidrager med tømning af to affaldsbeholdere samt strøm til
infoskærm, til gengæld bortfalder græsslåning af området, som kommunen står for
i dag.

I tilbuddet indgår 1 og 3 års gennemgang, hvor evt. mangler
udbedres uden beregning.

Administrationens bemærkninger.

Der vil inden ibrugtagning blive udarbejdet en
brugsretsaftale for arealet, der beskriver arealet, hvad det må anvendes til og
tilknyttede betingelser. Arealet stilles frit til rådighed til formålet.

Kalundborg Kommune står for årligt legepladstilsyn. løbende
tilsyn udføres af Gørlev og omegns lokalråd.

**Økonomiske konsekvenser**

Gørlev lokalområdes samlede andel af puljen til Lokalsamfundenes
’Få det Fikset’ projekter er 1.000.000 kr. Der er tidligere godkendt fire
projekter på i alt på 366.716 kr. ekskl. Moms. Det betyder, at der resterer
633.284 kr. af [adresse] til øvrige ’Få det Fikset’ projekter. De samlede
omkostninger til projektet naturpark gateway/legeplads i [adresse] er estimeret
til 250.000 kr. Restrådighedsbeløbet er herefter 383.284 kr. Projektet har
opnået tilsagn om støtte fra nordea-fonden.  Når projektet er gennemført og de
endelige omkostninger er kendt, vil en eventuel uforbrugt del af rammen til
Naturpark gateway/legeplads i [adresse] kunne tilgå øvrige ’Få det Fikset’
projekter i Gørlev. Projektet vedligeholdes af Gørlev og omegns lokalråd.

[adresse] bemærkninger er indarbejdet i sagen.

**Økonomiudvalgets møde den 19.
maj 2021:**

Anbefales.

**Bilag**

|  |  |
| --- | --- |
| Bilag 1\_Ansøgning\_Gørlev\_Naturpark Gateway | 326-2021-118288 |